Mantas Kalnietis

Mantas Kalnietis (g. 1986 m. rugsėjo 6 d. Kaune) – Lietuvos krepšininkas. Ilgametis pagrindinis Lietuvos vyrų rinktinės įžaidėjas.

 Biografija 
Mokėsi VDU gimnazijoje. Karjerą pradėjo Kauno „Žalgirio-A. Sabonio mokyklos“ komandoje, o 2006 m. vasario mėn. pakviestas į pagrindinę komandos sudėtį. 2010 m. gruodžio pabaigoje pratęsė sutartį 3 metams su Kauno „Žalgirio“ klubu. 2012 m. spalio 5 d. pasirašė trejų metų sutartį su Rusijos Krasnodaro „Lokomotiv-Kuban“ klubu.http://www.15min.lt/naujiena/sportas/krepsinis/lokomotiv-kuban-su-mantu-kalnieciu-pasirase-treju-metu-sutarti-23-261716  2015 m. kovo pabaigoje klubas nutraukė sutartį su žaidėju, motyvuodamas žaidėjo patirta trauma, dėl kurios jis buvo priverstas anksčiau baigti sezoną.

2015 m. liepos 17 d. pasirašė vienerių metų kontraktą su Kauno „Žalgirio“ klubu. 2016 m. sausio pabaigoje persikėlė į Italijos Milano „EA7 Emporio Armani“ klubą, su kuriuo pasirašė 1,5 metų sutartį. 2018 m. liepos 24 d. pasirašė sutartį iki sezono pabaigos su Prancūzijos Vilerbano „ASVEL“ klubu.https://www.eurohoops.net/en/eurocup/716784/mantas-kalnietis-announced-by-asvel/

2021 m. birželio 21 d. sugrįžo į Kauno „Žalgirio“ klubą ir pasirašė dvejų metų sutartį.https://www.euroleague.net/news/i/blr9gjs9nwj3q45l/kalnietis-returns-home-on-two-year-deal-with-zalgiris

2006 m. debiutavo Lietuvos nacionalinėje vyrų krepšinio rinktinėje. Pasaulio krepšinio čempionate Japonijoje su rinktine užėmė 7 vietą. 2022 m. sausio pabaigoje oficialiai paskelbė baigiantis karjerą nacionalinėje rinktinėje.https://www.eurohoops.net/en/national-teams/1300258/mantas-kalnietis-retires-from-lithuania-national-team/

2009 m. VDU Ekonomikos ir vadybos fakultete baigė verslo vadybos studijas.

2009 m. rugpjūčio 7 d. susituokė su Mingaile Butkevičiūte. Ji pasirinko Kalnietės pavardę.http://www.klubas.lt/people/article.php?id=23467715 2010 m. gruodžio 8 d. gimė duktė Gretė. 2013 m. spalio 24 d. susilaukė sūnaus Tauro.https://www.lrytas.lt/zmones/veidai-ir-vardai/2013/10/24/news/krepsininkas-m-kalnietis-su-zmona-mingaile-susilauke-antro-vaikelio-4808183/ 2016 m. vasario 11 d. gimė dukra Marta.https://www.delfi.lt/krepsinis/naujienos/pas-naujagime-isskubejes-m-kalnietis-praleis-rungtynes-italijoje.d?id=70397150

2023 m. sausį paskelbė baigiantis karjerą.Kalnietis nusprendė baigti karjerą, basketnews.lt Paskutinis karjeros mačas – 2023 m. sausio 29 d. Lietuvos krepšinio lygos (LKL) rungtynės, kuriose žaidė Kauno „Žalgiris“ ir Jonavos „CBet“ (favoritė „Žalgirio“ ekipa nusileido „CBet“ ekipai rezultatu 76-80).

 Pasiekimai 
 Pasaulio krepšinio čempionatas (Turkija), bronzos medalis – 2010 m.
 Europos studentų pirmenybių nugalėtojas – 2007 m.
 Pasaulio studentų vasaros universiados nugalėtojas – 2007 m.
 Naudingiausias ULEB vasaros lygos žaidėjas – 2007 m.
 BBL čempionas – 2008, 2010, 2011, 2012 m.
 BBL vicečempionas – 2006, 2007, 2009 m.
 BBL Oro karalius – 2007 m.
 LKF taurės laimėtojas – 2007, 2008 m.
 Karaliaus Mindaugo taurės laimėtojas – 2022 m.
 LKL čempionas – 2007, 2008, 2011, 2012 m.
 LKL vicečempionas – 2006, 2009, 2010 m.
 LKL oro karalius – 2008 m.
 LSKL čempionas – 2007, 2008, 2009 m.
 LSKL Oro karalius – 2006 m.
 Italijos krepšinio taurės laimėtojas – 2016 m.
 Italijos krepšinio lygos čempionas – 2016, 2018 m.
 Italijos krepšinio Supertaurės laimėtojas – 2016, 2017 m.
 Europos jaunimo (iki 20 metų) vicečempionas – 2005 m.
 ULEB taurės čempionas – 2013 m.
 Geriausias 2013 Lietuvos krepšininkas
 Prancūzijos taurės laimėtojas – 2019 m.
 Prancūzijos čempionas – 2019 m.
 2013, 2015 m. Europos krepšinio čempionato sidabro medalio laimėtojas.
 VTB lygos naudingiausias žaidėjas – 2021 m.

 Įvertinimas 
 2010 m. LDK Gedimino ordino Riterio kryžius http://www3.lrs.lt/pls/inter3/dokpaieska.showdoc_l?p_id=434366
 2013 m. ordino „Už nuopelnus Lietuvai“ Karininko kryžius http://www3.lrs.lt/pls/inter3/dokpaieska.showdoc_l?p_id=456418

 Dalyvavimas čempionatuose 

|}

 Šaltiniai 

Kategorija:Lietuvos krepšininkai
Kategorija:Lietuvos olimpiečiai